**14 Noiembrie- Ziua Mondială a Diabetului**

Direcția de Sănătate Publică Iași a organizat o serie de acțiuni cu această ocazie în colaborare cu: Centrul Medical Cosultmed, Asociația pentru cosiliere și educație în sănătate (ACES), Societatea Națională de Cruce Roșie- Filiala Iași, Colegiul farmaciștilor - Filiala Iași, Centrul Regional de Sănătate Publică Iași:

- În data de 14 Noiembrie între orele 10-12.30, la Centrul Comercial Carrefour Felicia a avut loc o amplă acțiune de determinare a glicemiei, TA, IMC și distribuire de materiale informative. Au fost testate aproximativ 100 de persoane cu vârste cuprinse între 30-86 ani, cele mai mari valori depistate au fost cu glicemie de 415, TA 200/101 și IMC 41,6. Persoanele testate au primit sfaturi și recomandări medicale specifice.

- O altă acțiune a constat în iluminarea în culoarea albastru, în seara de 14 noiembrie, a două clădiri importante: Casa de Asigurări de Sănătate Iași și Palatul Culturii.

- Acțiuni de informare a populației în 112 farmacii (rural și urban) realizate de către personalul acestora, determinarea indicelui de masă corporală (IMC) și recomandarea către medicul specialist, acolo unde a fost necesar.